Bloedbad by Duitse winkelsentrumPolisie by die winkelsentrum. Foto: Via @gutjahr op Twitter Volgens berigte is 15 mense dood en talle beseer in ŉ skietery Vrydag by ŉ winkelsentrum in München, Duitsland. Plaaslike media berig die polisie is omstreeks 16:00 (GMT) van die skietery ingelig. Die voorval het by die Olympia-winkelsentrum plaasgevind waarna dit ontruim is. ŉ Groot polisieteenwoordigheid is op die toneel. ŉ Volskaalse soektog na die skieter is van stapel gestuur.